Na temelju zaključka Upravnog odbora **Obrtničke komore Međimurja** raspisujemo slijedeći

**NATJEČAJ**

**za stipendiranje učenika za deficitarna obrtnička zvanja**

**1.** Na natječaj za stipendije mogu se javiti **učenici** **s prebivalištem na području Međimurske županije** koji se školuju **za deficitarna obrtnička zvanja koja su u sustavu vezanih obrta.**

**2. Kao deficitarna zvanja određuju se**: autoelektričar/ka, autolakirer/ka, autolimar/ica, automehaničar/ka, automehatroničar/ka, bravar/ica, dimnjačar/ka, elektroinstalater/ka, elektromehaničar/ka, fasader/ka, instalater/ka grijanja i klimatizacije, instalater/ka kućnih instalacija, keramičar/ka-oblagač/ica, konobar/ica, krojač/ica, kuhar/ica, krovopokrivač/ica, limar/ica, mesar/ica, obućar/ka, pekar/ica, plinoinstalater/ka, slastičar/ka, soboslikar-ličilac/soboslikarica-ličiteljica, stolar/ka, strojobravar/ica, tesar/ica, tokar/ica, vodoinstalater/ka i zidar/ka.

**3.** Na natječaj se **ne mogu javiti učenici koji stipendiju već primaju po nekoj drugoj osnovi, niti ponavljači bilo kojeg razreda srednje škole.**

**4. Prijavnici** za dodjelu stipendije treba priložiti:

a) domovnicu

b) kopiju Ugovora o naukovanju

c) svjedodžbe o uspjehu u 7. i 8. razredu osnovne škole (učenici 1. razreda)

d) svjedodžbu ili potvrdu škole o uspjehu u prethodnom razredu (učenici 2. i 3. razreda)

e) dokument o postignutim rezultatima na stručnim natjecanjima

f) **izjavu roditelja** o broju i svojstvu članova zajedničkog domaćinstva

g) **izjavu roditelja** da učenik ne prima stipendiju po drugoj osnovi i da nije ponavljač

*h)* ***potvrdu*** *nadležne ispostave Porezne uprave o mjesečnim primanjima članova zajedničkog domaćinstva za sve članove kućanstva starije od 15 godina,* ***za 2021. godinu*** *(plaća, mirovina, obiteljska mirovina, alimentacija, stalna socijalna pomoć, isplaćene naknade plaće za bolovanje te rodiljne i roditeljske potpore, isplaćene naknade u slučaju nezaposlenosti), ne stariju od 30 dana od dana podnošenja prijave*

*i)* ***potvrdu*** *nadležne ispostave Porezne uprave o prihodima ostvarenim samostalnim radom* ***za 2021. godinu*** *(obrt, poljoprivreda i slično), ne starija od 30 dana od dana podnošenja prijave (ukoliko su prihodi ostvareni samostalnim radom)*

*j)* ***uvjerenje*** *Zavoda za zapošljavanje za nezaposlene članove domaćinstva, ne starije od 30 dana od dana podnošenja prijave (ukoliko ima nezaposlenih)*

k) Rješenje nadležnog Centra za socijalnu skrb o priznavanju prava na zajamčenu naknadu za tekuću **2022.** godinu

U slučaju potrebe od podnositelja zamolbe može se tražiti i dodatna dokumentacija.

*5. Stipendija će biti dodijeljena učenicima koji će ostvariti veći broj bodova prema odredbama Pravilnika o kriterijima za dodjelu stipendija učenicima za deficitarna obrtnička zvanja i to na osnovu kriterija školovanja za deficitarno obrtničko zvanje, školskog uspjeha, uspjeha na stručnim natjecanjima, prihoda po članu domaćinstva, socijalnog statusa i broja djece u zajedničkom domaćinstvu.*

6. **Dosadašnji stipendisti** su također **obvezni javiti se na natječaj**.

7. **Gradovi Čakovec, Prelog i Mursko Središće te općine Belica, Dekanovec, Domašinec, Goričan, Mala Subotica, Nedelišće, Orehovica, Podturen, Selnica, Sveti Juraj na Bregu, Sveti Martin na Muri, Strahoninec, Šenkovec i Vratišinec,** osigurali su sredstva za dodjelu stipendija određenom broju učenika s prebivalištem na njihovom području, koji se jave na natječaj.

8. Prijavnice s kompletnom dokumentacijom treba dostaviti osobno, ili poštom u Obrtničku komoru Međimurja, 40000 Čakovec, I.G.Kovačića 4, **najkasnije do 31.siječnja 2022.** do 16:00 sati.

9. **Konačna lista** s imenima učenika kojima će biti dodijeljena stipendija biti će objavljena na web stranici Obrtničke komore Međimurja [**www.obrtnicka-komora-medjimurja.hr**](http://www.obrtnicka-komora-medjimurja.hr) **01.03.2022. godine**.